Sandvika

Sandvika er det administrative sentrum i Bærum kommune i Akershus fylke og ligger både i tettstedet Oslo og den større Osloregionen.

Navnet Sandvika knytter seg til bukten i fjorden og landet som elveavsetninger har dannet omkring utløpet.

Bærum kommunestyre vedtok bystatus for Sandvika 4. juni 2003. Sandvika utgjør fysisk et vestlig delområde i det sammenhengende byområdet Oslo og har ingen naturlige grenser mot andre deler av Oslo by, slik at bydefinisjonen av Sandvika er av rent administrativ art. Sandvika ligger sydvest i Bærum, innerst i Vestfjorden og cirka 15 kilometer sørvest for Oslo sentrum. Bærums administrasjon, sammen med de fleste andre offentlige tjenester, ligger i Sandvika. Sandvika har siden slutten av 1980-årene gjennomgått store infrastrukturelle forandringer og har vokst radikalt. Sandvika er kommunens største administrasjons- og handelssenter.

Ifølge Statistisk sentralbyrås statistikk for byer og tettsteder er Sandvika, som resten av den tettbebygde del av Bærum kommune, en del av tettstedet Oslo. Byen Sandvika er (per februar 2020) ikke geografisk avgrenset, og det er derfor vanskelig å fastsette byens eksakte innbyggertall og areal. SSB oppgir  innbyggere fra Bærum som tilhørte dette tettstedet per .

 Historie 
Den første bosettingen i Sandvika knytter seg til fortidige gårdsbruk som Løkke, Hamang, Kjørbo og Bjørnegård, som tilhørte Nesøygodset. Kjørbo ble tatt i bruk som adelig setegård i stedet for Nesøya på 1600-tallet, mens Evje var kirkegods til 1840.

Sandviksgrunnene var rike fiskeplasser som opprinnelig var del av Oxehoved (Blommenholm). Fisket i fjorden gav et viktig tilskudd til gårdene i Sandvika.

 Samferdsel 
Hovedfartsåren E18 går gjennom Sandvika, mens E16 starter ved Sandvika. Jernbanestasjonen Sandvika stasjon er en av de større i distriktet. Her stopper både Flytoget og utvalgte Inter-city-tog på Askerbanen og lokaltog på Drammenbanen. Ved jernbanestasjonen ligger også busstasjon og taxiholdeplass.

Kollektivtrafikken er foruten bil og tog basert på busser. Trafikk til Oslo fra kommunen er ellers plassert (t-bane, busser) på Bekkestua (t-bane, trikk, busser) og Østerås

 Kulturliv 
Sandvika har en stor kino (Kino 1) med åtte saler, og rett ved siden av denne ligger Bærum Kulturhus med 500 seter. Dette brukes hovedsakelig til danseforestillinger og konserter. Sandvika teater, tidligere Sandvika kino, brukes i dag hovedsakelig til barneteater, Bærum Barneteater og Sandvika Barne- og Ungdomsteater. Like ved teateret ligger Sandvika Folkebad (tidlig. Musikkflekken) som har standupshow, Sir James som pleier å ha dj-er hver lørdag og Fellini Birreria e Cucina. Siden begynnelsen av 2000 har Sandvika spilt en viktig rolle i norsk moderne musikk. Kadetten er også en årlig to-dagers strandfestival med fokus på urban, pop og elektronisk musikk som har vært arrangert på Kadettangen siden 2018.

 Severdigheter og kulturminner 
 Løkke bro – Norges eldste støpejernsbro (1829), flyttet og restaurert i 1977; kjent fra Claude Monets maleri Sandvika, sett fra løkketangen.
 Herredshuset – rådhus fra 1926 med karakteristisk arkitektur.
 Kjørbo – tidligere herregård med hovedbygning tegnet av Christian Heinrich Grosch, omgitt av park; omfatter eldre driftsbygninger og hageanlegg.
 Kalvøya – stor friområde med badeplasser, naturreservat og kulturhistorie; arrangør av tidligere Kalvøyafestivalen.
 Kadettangen – halvøy med badestrand, sportsanlegg og stupetårn; arena for festivaler og arrangementer.

 I kunst og musikk 
miniatyr|alt=Maleri av Claude Monet som viser Løkke Bro i Sandvika med Kolsås i bakgrunnen.|Sandviken Village in the Snow av Claude Monet.
miniatyr|Sandvika sett fra sjøsiden i øst.thumbnail|500px|Sandvika sett fra Høvikodden.

Claude Monet besøkte byen i 1895. I denne perioden malte han byen og dets omgivelser fra ulike vinkler, enten med Kolsås i bakgrunn eller sentralt i maleriet. Kanskje det mest kjente verket fra dette besøket er 'Sandviken Village in Snow' som viser Løkke bro i forgrunnen med Kolsås i bakgrunnen. Broen står fortsatt den dag i dag.

 Fritid 
I fjorden utenfor Sandvika ligger Kalvøya, en øy som er forbundet med fastlandet via en ca. 100 m lang hengebro. Om sommeren drar folk på strandtur hit, og festivaler, fotballkamper og private grupper bruker Kalvøya.

 Referanser 

 Litteratur 
 Jacobsen, Jacob: Sandvika i Bærum. 1979
 Holtedal, Leif: Bærum i går og i dag. 1970
 Iversen, Helge: Bærum gjennom tidene. 1979
 Nyboe Nettum,Rolf: Det Sandvika som forsvant. 1994
 Sars, Michael: Selskabet for Sandvikens Vel gjennom 90 år. 1986
 Wisting, Alexander: Otto Sverdrup. Skyggelandet. 2017

 Eksterne lenker 

 Asker og Bærum Guiden 
 Sandvika by (offisiell hjemmeside)


Kategori:Bosetninger i Bærum
Kategori:Byer i Akershus